sasicodes/solvari-1 huggingface dataset:
இதற்கான உங்கள் கேள்வி அனைத்தும் மின்அஞ்சல் மூலமாகவே வர வேண்டும் மற்றும் அனைத்து விதமான கேள்விகளுக்கும் .. தொடர்புகொள்ள வேண்டும் சகஸ்ரவடுகர் ஜோதிடப்படிசெவ்வாயானது நெருப்புக் கோளாகும்.சனியானது காற்றுக் கோளாகும்.காற்றும் நெருப்பும் சேர்ந்தால்?
எனவே உயிரில் தமிழும் உணர்வில் தமிழும் நாம் இருக்கிறோம் ஆனாலும் உடலளவில் ஆடையில் ஆங்கிலமுமாக உலகே மாறிக் கொண்டிருக்க அவர்களுக்கு வாழ்த்து சொல்வதில் ஒரு குறையும் நேர்ந்துவிடப் போவதில்லைதான்.
இதே போல கடந்த ஆண்டின் ஜனவரியில் எனக்கு ஒரு காலண்டரை அதில் இந்துமதக் கடவுளான பள்ளி கொண்ட ரங்கநாதர் இருக்கிறார் எனவும் தாம் கிறித்தவ மதம் சார்ந்தவர் மேலும் கடவுள் நம்பிக்கையே இல்லாதவர் மேலும் கம்ப்யூனிஸ்ட் தொடர்பு எல்லாம் உள்ளவர் என்று சொல்லிக் கொண்ட எமது கல்லூரியின் பேருந்து ஓட்டுனர் ஒருவர் கொடுத்தார்.
அதை அடுத்து கல்லூரி அருகே இருக்கும் இண்டியன் காபி ஹவுஸ் காலண்டரை அனைவர்க்கும் வாரி வாரி வழங்கியது இந்த ஆண்டு காலண்டரை போடவில்லை.
கல்லூரியில் அந்தப் பொங்கல் பை பரிசாக ஒன்று அனைவர்க்கும் கொடுக்கப்பட்டது ...அரிசி பொங்கல் வகை பொருட்களுடன் தாம்...கடந்த ஆண்டில் அரசு எதுவும் கொடுக்கவில்லை.
கல்லூரியில் ஆய்வு நடத்த வந்த ஒரு முன்னால் துணை வேந்தர் நன்றாக இன்னும் எழுதுங்கள் கல்லூரிக்காகவும் எழுதுங்கள் என்று சொல்லிச் சென்றார்.
கல்லூரி என்னை முகாம் மற்றும் பொது மக்கள் தொடர்பு அலுவலர் என பி.ஆர்.ஓ என பெயர்ப் பலகை ஐ.டி.கார்ட் விசிட்டிங் கார்ட் எல்லாம் அடித்து தந்து வருகைப்பதிவேடு மற்றும் அலுவலக பதிவுகளிலும் மாற்றித் தந்தது.
மகன் வேறு ஒரு கைபேசி ஆன்ட்ராய்ட் வாங்கிக் கொண்டு அதாவது அவனுக்கு கிடைத்த கல்வி உதவித் தொகையில் வாங்கிக் கொண்டு எனக்கு அவன் உபயோகித்த கை பேசியைக் கொடுத்தான் அது முதல் நானும் வாட்ஸ் ஆப் வாசிக்க ஆரம்பித்து தொடர்பு ஏற்படுத்திக் கொண்டேன்.
அதை அடுத்து சேலத்து ஜங்சன் அருகே உள்ள ஒரு ஹோட்டலிலும் பெயர் மறந்து விட்டது ஒரு கல்லூரி நிகழ்வு சந்திப்பிலும் சென்று கலந்து கொண்டேன்.
அதன் தொடர்பாக குளித்தலையில் நடைபெற்ற கூட்டத்தில் நானும் நீர் மேலாண்மை பொறியாளர் ஏ.சி.காமராஜ் அவர்களுடன் கலந்து கொண்டு ஒரு கூட்டத்தில் பேசினேன்.
வழக்கம் போல இந்த ஆண்டும் திருவில்லிப்புத்தூர் ரத்தினவேல் அய்யா அவர்கள் ஒரு தொகையை அவர் அதை வெளீயில் குறிப்பிட வேண்டாம் எனக் கேட்டுக் கொண்டு எனது மகன் கல்விச் செலவுக்கு பயன்படுத்துக என நான் கேட்காமலே எனது வரவு வங்கிக் கணக்கில் வரவு வைத்து புளகாங்கிதமடைய வைத்திருந்தார்.
ஏன் இதை எல்லாம் நான் தெரியப் படுத்துகிறேன் எனில் மனித வாழ்வில் எதுவுமே எப்படியும் நடக்கலாம் எனது பெரிய சகோதரி ஒருவர் மறைந்தது போல...எனவே இதை எல்லாம் பதித்து விட்டால் நின்று விடும் என்பதற்காகத்தான்.
அதிகாலையில் எழுந்ததும் வெறும் வயிற்றில் வெந்தயம் மற்றும் சீரகம் ஊறவைத்த நீர் வடித்த முளை வந்திருக்கும் பயிரை சில ஸ்பூன்கள் அனேகமாக இரண்டு ஸ்பூன் அளவுக்கு சாப்பிட ஆரம்பித்தது நல்ல பலனளிக்க ஆரம்பித்தது கல்லூரி சென்று நீரிழிவு வியாதி வாங்கியதை நன்றாக கட்டுப்படுத்திக் கொண்டேன்.
அதில் தற்போது வந்துள்ள அருவி வேலைக்காரன் தீரன் போன்ற படங்களும் சிறு சிறு பட்ஜெட்டுடன் எடுக்கப்பட்ட படங்களும் மிக நன்றாகவே இருந்தன.
ஓமலூர் வரை சனிக்கிழமைகளில் என்னை மதியம் வீடு வரும்போது கொண்டுவந்து விட்டுக் கொண்டிருந்த சண்முகம் டாக்டர் படித்து முடித்து சென்று விட்டதால் அரை வேலை நாள் முடிந்ததும் இனி என்ன செய்வதென்று யோசித்து வருகிறேன்.
ஒன்று எழுத வேண்டியது அல்லது நடைபயிற்சி மேற்கொள்ள வேண்டியது மட்டுமே இதுவரை இரண்டில் ஒன்றை மட்டுமே செய்ய முடிகிறது இனி எப்படியோ?
ஊராட்சி தேர்தலை நடத்தாமலே தமிழக அரசு காலம் கடத்த இப்போது தெருவிளக்குகள் எல்லாம் எரியாமல் இருட்டில் இருந்தாலும் அவை அப்படியே கிடக்கின்றன அந்தளவு நல்லாட்சி நடக்கிறது.
எடப்பாடி பழனிசாமி பதவியேற்றதும் தினகரன் எம்.எல்.ஏ ஆனதும் இந்திய ஜனநாயகம் கேலிக்கூத்தானதும் தேர்தல் ஆணையம் வெறும் வேடிக்கை பார்க்கும் நிலையிலிருந்து தேர்தல் நடத்தியதும் இந்த ஆண்டில்தான்.
இவர் சென்னை கடலூர் வெள்ளத்தின் போது பெரிதாக ஏதும் செய்யவில்லை இலங்கைத் தமிழர் கொலையுண்டபோது என்ன செய்தார் என சீமான் கேட்பது போல குரல் கொடுக்கவில்லை அன்புமணி ராமதாஸ் எம்.பி சொல்வது போல காவிரி நீர் மேலாண்மை பற்றி குரல் கொடுப்பாரா என்று கேட்பது போல குரலும் கொடுக்கவில்லை.
தமது இரசிகர் மன்றத்தை பதிவு பெற்றவற்றுடன் பதிவு செய்யாதவற்றை பதிவு செய்து இணைக்க வேண்டும் என்றும் கட்டுப்பாடு ஒழுக்கத்துடன் நல்லதே நினைப்போம் நல்லதே பேசுவோம் நல்லதே செய்வோம் நல்லதே நடக்கும் என்பதுதான் நமது கொள்கை உண்மை உழைப்பு உயர்வு என்ற மந்திரம் என்றெல்லாம் பேசி இருக்கிறார்.
இந்த நாட்டில் சிகரெட்டை தூக்கிப் போட்டு வாயில் கவ்வி ஸ்டைல் செய்து தமக்கு டான்ஸ் ஆடத் தெரியாததையும் சோகத்தில் நடிக்கத் தெரியாததையும் மறைக்க காட்சிகள் வைக்கச் செய்ததை அதை வீரம் என்று நம்பிய இரசிகர்கள் கூட்டம் இன்று இவரை நாடாள வர கேட்டுக் கொண்டுள்ளது.
இவர் எப்போதுமே இவரது படங்கள் வெளியிடத் தயாராக இருக்கும்போதெல்லாம் இதே போன்றுதான் பேத்தல் நடத்துவார் தம் படங்கள் ஓடுவதற்காக என்றும் அது போல இதுவும் இருந்து விடக் கூடாது என்றும் முணுமுணுப்புகள் கேட்காமல் இல்லை.
ஒரு கட்டத்தில் மனநிலை குழம்பி இவர் சிதைந்து கொண்டிருந்த நேரத்தில் கை தூக்கி விட்ட தியானமும் ஆன்மீகமும் பெரிதும் உதவியது ஆனால் அதே ஆன்மீகம் இவரை அரசியலில் போற்றப்பட வேண்டியவராக மாற்றுமா என வரும் நாட்கள் சொல்லி விடும்.
மிக நல்ல மாந்தர்களை எல்லாம் செத்துப் போனால் செத்துப் போன பின்னால்தான் அங்கீகரிக்கும் இந்த நாடு...பாரதிக்கு இறந்த பின் சிலை காந்தி சுடப்பட்ட பின் பெரும் புகழ் இன்குலாப் போன்ற கவிஞர்க்கு இறந்த பின்னேதாம் சாஹித்ய அகாடமி விருது சசிபெருமாள் செத்த பின் தாம் மதுவிலக்குப் போர் கோவன் பாடல் மூலம் எழுச்சி பெற்று இன்று மதுவிலக்குக்கு ஆதரவு... இப்படி எம் போன்ற உழைப்பாளர்கள் உண்மையாளர்களுக்கு எல்லாமே இறந்து இல்லாமல் போனால்தாம் பெரிதும் போற்றப்பட்டு பேசப்படுகிறார்கள் அங்கீகாரம் பெறுகிறார்கள்.
அப்துல்கலாம் போன்றோர் மேலும் சேவை செய்ய நாட்டுக்கு நல்லது செய்ய நினைத்தாலும் கலைஞர் கருணாநிதி போன்றவர்களால் அரசியல் நிலைப்பாட்டை வைத்து தடுத்து விட முடிந்திருக்கிறது...மேலும் பிரதமர் முதல்வர்கள் ஆகியோரைக் கூட வாக்கு வங்கி அரசியல் மூலம் தடுத்து விட முடிந்து இருக்கிறது.
ரஜினி வரட்டும் கமல் வரட்டும் ஏன் விஜய் கூட வரட்டும் வாக்குகள் எல்லாம் பிரிந்து சிதறட்டும் தமிழகத்தின் தலைவிதி தலைவிரி கோலமாக மாறட்டும்.
அதன் பின்னாவது ஒரு நிலைத்த அரசியல் புரிதல்கள் நிகழட்டும் என் போன்ற சேவையாளர்களுக்கு மட்டுமே அது பொருந்தும் எனத்தெரியவரட்டும் அதுவரை காலத்தின் பயணம் இதே போன்று தொடரட்டும்... வெளிப்படைத்தன்மை புதிய சீரமைப்பு என்ற நிலைப்பாட்டில் ப்ரஸ்த்ராய்க்கோகிளாஸ்நாத் என்ற கொள்கையில் கோர்பச்சேவ் நோபெல்பெற்ற ரசிய ஆட்சியாளரே வீழ்ந்த கதை எல்லாம் உலகில் உண்டு.
இவர் எவ்வளவு வெளிப்படைத்தன்மை கொண்டிருப்பார் என லாஸ் வேகாஸ் சூதாட்ட கிளப்களும் கட்டிய பல்வரிசை செட்டிலிருந்தும் தெரிந்து கொள்ளலாம் ஆனால் அதை எல்லாம் ஓரம் கட்டி விட்டு நல்லாட்சி தந்தால் எமக்கெல்லாம் மகிழ்ச்சி.
யோவ் முதல்ல சிகரெட் மது இதிலிருந்து வெளியே வாங்கப்பா... ஊடகங்களை எல்லாம் கவனிக்க வேண்டும் ஏன் எனின் அவைதாம் இருப்பதை இல்லாததாகவும் இல்லாததை இருப்பதாகவும் பலூனாக ஊதிபுடைக்க வைப்பதே...நல்லதுக்கெல்லாம் ஒரு சிறு பெட்டியளவு கூட ஒதுக்காமல் இது போன்றவைக்கெல்லாம் நாளெல்லாம் முழுப்பக்கமெல்லாம் ஒதுக்குவதுதான் அவற்றில் வியாபார உத்தி.
இது போன்ற படங்களில் ஒரு வேகம் இருக்காது என்றாலும் பார்க்கும்படியாகவே இருக்கும் ஆனால் இது போன்ற படங்களைப் பார்க்க நமது இளந்தலைமுறைக்கு ஆர்வமும் பொறுமையும் இருக்குமா என்பது சந்தேகமே.
சத்யஜித் ரே மூன்றாம் பிறை தந்த பாலு மகேந்திரா மகேந்திரன் போல இந்த தங்கர் பச்சானின் படமும் ஒரு தனிப்பட்ட ரசனையோடு பார்க்க வேண்டியிருக்கும்.
இவரின் பள்ளிக்கூடம் ஒன்பது ரூபாய் நோட்டு அம்மாவின் கைபேசி போன்ற படங்களின் தொடர்ச்சியாக இந்த படத்தையும் சொல்லலாம் அந்த படங்களில் எல்லாம் அவ்வப்போது ஒரு திருப்பு முனை நிகழ்ந்து படத்தை வேறுபட்ட தளங்களுக்கு அழைத்துச் சென்றிருக்கும் ஆனால் இதில் காதல்.
மிகையாகப் போனாலும் பாலுணர்வை சொல்வது போன்றதாகிவிடும் குறைவாகவும் சொல்ல முடியாது மிகவும் அருமையாக பிரபு தேவா பூமிகா அடித்துள்ளனர் அவர்கள் தோள் மேல்தான் எல்லா பொறுப்பும்.
பிரகாஷ்ராஜ்க்கு எப்போதும்போல் ஒரு ஜென்டிலான கேரக்டர்.சத்யன் வழக்கம் போல் அதிகம் வராமலே படத்தின் முக்கியமான கட்டத்தில் படத்தின் முடிச்சை அவிழ்த்து கணவனான பிரகாஷ்ராஜ்க்கு அதாவது சௌந்தர்ராஜனுக்கு மனைவியான பூமிகா ஜெயந்தி ஏற்கெனவே பொற்செழியன் பிரபு தேவாவின் காதலிதான் என்று வெளிப்படுத்தி விடுகிறார்.
ஜெயந்தி இருக்கிறாளா இறந்து விட்டாளா என நமக்குத் தெரியாதது போல பொற்செழியனும் தெரியாமலே செல்பேசியின் சிம் கார்டையும் கிழித்து போனையும் வீசி எறிந்து விட்டு பயணத்தை மேற்கொள்கிறார்.
இரண்டு காதலர்களின் ஊசலாட்டத்தை அகடு முகடாக மாற்றி மாற்றி அழகு படுத்தி உண்மையான அலைபாய்தலை சில காட்சிகளால் உணர்த்தியிருக்கிறார் இயக்குனர்.
பார்க்க வேண்டாம் பேச வேண்டாம் என்று கட்டுப் பாட்டுடன் இருக்கும் பொற்செழியன் திடீரென தமது காரை ஜெயந்தி செல்லும் காரை சென்று மறித்து அவளை தனது காரில் ஏறச் சொல்லி அவளது லக்கேஜ்களை எடுத்து வரும்போதும் பின்னால் அமர்ந்தே பயணம் செய்யும் ஜெயந்தி ஒரு கட்டத்தில் தாமாகவே வந்து முன் இருக்கையில் அமர்ந்து வருவதும் இப்படி சில இடங்களில்... கடைசியில் இருவருமே கட்டு மீறிப் போய்விடுவோமோ என்று பிரிந்து சென்றாகவேண்டும் என முடிவெடுக்கிறார்கள்.
வாழ்வது மிகவும் கடுமையாக கொடுமையாக இருப்பதும் நான் செத்துக் கொண்டிருப்பது உனக்குத் தெரியாதா ஜெயந்தி என பொற்செழியன் சொல்வதும் படத்தை நமக்கு உணர்த்தும் சொல்லாக... ஏண்டாப்பா இந்த சௌந்தரைக் காப்பாற்றினோம் என ஜெயந்தியைப் பார்த்து துடிப்பதும் நடிப்பதுமாக நல்ல மாறுபட்ட கதாபாத்திரத்தில் பிரபு தேவா நன்றாக செய்திருக்கிறார்.
கொஞ்சம் கம்யூனிசம் கொஞ்சம் பெரியாரிசம் என ஜீவா பெரியார் எல்லாம்மேடையேற்றி எப்போதும் போல தமது கூத்துப் பட்டறைக் காட்சியையும் கொண்டு வந்திருக்கிறார்.
மக்கள் எல்லம் ஆட்டம் பாட்டம் என ஒவ்வொரு வீட்டையும் தியேட்டராக மாற்றி தொலைக்காட்சி அடிமைகளாக மாறிவிட்டதையும் மது அடிமையாக நாடு மாறி வருவதையும் சொல்ல முயன்றிருக்கிறார்.
கதையின் ஆழத்தில் இந்தப் பிரச்சாரம் எல்லாம் மிகவும் லைட்டாகவே இருக்கிறது... சத்யராஜின் பெரியார் வசனங்கள் மிகவும் செயற்கையாக ஒட்டியும் ஒட்டாமலும் இருக்க இந்த கஸ்ட் ரோலில் சத்யராஜ்...மிகையான நடிப்பில் சொதப்பல்.
தினகரனின் குக்கர் வெற்றி பெற்றதாக அறிவிப்புகள் வந்திருக்கும் ஊடகங்களின் செய்திகளின் ஊடாக இந்த சினிமா பற்றி ஏன் எழுதுகிறேன் எனில் இது என்னதான் வியாபார நோக்கில் எடுக்கப்பட்டதாக இருந்தாலும் அதில் கொஞ்சம் நுகர்வோர் விழிப்புணர்வை தந்திருப்பதாலும் நுகர்வோர் என்போர் நாம் தான் பல் வேறு களங்களில் தொழில் முனைகளில் பணி செய்யும் வேலை செய்வோராகிய நாம் தாம் என்று கொலைகாரன் பேட்டை அல்லது கூலிக்காரன் பேட்டையிலிருது வித்தியாசமாக கதை நகர ஆரம்பிக்கிறது.
ஜனநாயகம் என்பது கேலிக்கூத்து வாக்குகள் பணத்துக்காக விற்கப்படும் என்ற ஒரு இந்திய நாட்டில் இலஞ்ச ஊழல் இலாவண்யங்கள் செய்யும் அரசுகள் இருக்கும் வரை இந்த வாக்குகளுக்கு பணம் பெறுவதும் இருக்கும் இதில் தவறு ஏதுமில்லை என்ற மனநிலைக்கு மக்கள் வந்துவிட்டதை இந்த இடைத்தேர்தல் காண்பித்து விட்டது.
மேலும் வாக்குகளுக்கு இவ்வளவு பணப் பரிமாற்றம் நடப்பது தெரிந்திருந்தும் இந்த தேர்தலை நடத்தி முடித்திருப்பது எவ்வளவு கேவலமான செயல் இந்த தேர்தல் ஆணையம் மற்றும் மத்திய மாநில அரசுகள் என்பதும் எல்லாம் அசை போட வேண்டிய விஷயங்கள்.
அதன் பின் பிரகாஷ் ராஜ் என்ற கசாப்புக்கடைக்கார போதிமரத்திடம் ஞானம் பெற்று வேலைக்காரர் என்று சொல்லப்படும் நுகர்வோருக்கு விழிப்புணர்வை ஊட்டப் போராடுகிறார்.
இதுபோன்ற தூண்டல்களுக்கு எல்லாம் அடி பணிந்து விடுவார் ஆனால் நான் இன்னும் ரிலையன்ஸ் போன்ற சேலத்து மால் களுக்கு செல்லும் போதும் எனக்குத் தேவையான வேறு எங்கும் எளிதில் கிடைக்காத டாட்டா சோடியம் சால்ட் போன்ற எனக்குத் தேவயான பொருட்களை மட்டுமே வாங்கி வருவேன் என்பது எனக்கு நானே அளித்துக் கொள்ளும் சான்று.
நல்ல தயாரிப்பு நல்ல திட்டமிட்ட சோடை போகாத நல்ல மக்களுக்குத் தேவையான கருத்தை வியாபார நோக்கத்திலும் கூட சொல்லி வென்றிருக்கிறார்கள்.
எதற்கு இவ்வளவு செலவு செய்து ஒரு லௌக்யா என்ற படம் அது தெலுங்கு படத்தை ரீ மேக் செய்ய வேண்டிய புதிய கதையா...எப்படியோ சன்டா ஒரு கதாநாயகனக ஆள் வேண்டுமானால் நன்றாகவே ஹீரோவாக தெரிகிறார் ஆனால் படம் ஜீரோதான்.
சுமார் இரண்டாண்டுகள் வெளியில் வாய் திறந்தே பேசவில்லை.கிறித்தவத்தில் சோகத்தில் தாவீது சாக்கிலான ஆடையை அணிந்திருந்தான் துக்க காலத்தில் என்பது போல எந்தவித ஆடை அலங்கார ஒப்பனைகளில் கவனமின்றி காலம் செலுத்தி வந்தான்.
சாப்பிடும்போதெல்லாம் அந்த நினைவு தாக்கியது வாய் விட்டும் அழுவான்எப்படி இந்த மரணம் இப்படி சொல்லி வைத்தபடி நிகழ்ந்தது என்றே ஆச்சரியப்பட்டான்.
அவள் இறந்த முன் தினத்தில் தாம் கண்ட கனவை தாயிடமே பகிர்ந்து கொண்டதும் அந்த ஆட்டுக் கிடாயை தூக்கிய மீசைக்கார கறுப்பு மனிதன் கதவைத் தள்ளி அவன் உள் நுழைய பரணி அதைத் தடுக்க முயல இந்தப் போராட்டத்தில் மீசைக்காரன் வென்று விட்டான் என்றும் சொல்கிறான்.
திருமணம் முடித்தபின் பரணி மனைவியும் ஓராண்டின் நிறைவில் ஒரு மகனுமாக இருக்க மணம் செய்த ஒன்பதாண்டுகள் முடிந்தவுடன் இவளும் விடை பெற்று விட்டாளே... அவள் கடைசி ஆசை என பெயரனுக்கு ஒரு வெள்ளித் தட்டை வாங்கித் தர ஆசைப்பட்டாளே.
அதை இன்னும் நிறைவேற்றவில்லையே...அவள் கடைசியாக ஆசைப்பட்டாள் என அவள் பட்டு சேலை கட்டிக் கொண்டு வெள்ளிக்கிழமை செல்லும் மாரியம்மன் கோவிலுக்கு ஒரு பெரிய மணியை சேலம் செவ்வாய்ப் பேட்டையில் வாங்கி வந்து ஒரு பூஜை செய்து கோவிலில் கட்டி விட்டு வந்து விட்டான் குடும்ப சகிதமாக சென்று...ஆனால் இந்த வெள்ளித் தட்டு ஆசை அப்படியே இருந்தது.
எம்.ஆர்.பி என்ற ஒரு பேருந்தில் ஏறிக் கொண்டான் பாலகனையும் ஏற்றிக் கொண்டான் அவனுக்கு ஜன்னலோரம் சீட்டைக் கொடுத்து வெளியே வேடிக்கை பார்க்க அமர்த்தி விட்டு அந்த மூன்று பேர் அடங்கிய சீட்டில் அமர்ந்து கொண்டான்.
ஒரு கரும் பூதமான குண்டாக ஒரு பெண் ஒரு நடக்கும் வயதில் உள்ள ஒரு பையனுடன் வித்தியாசமாக கையில் இடுப்பில் எடுத்து வந்தாள் இவனருகே வந்து நகர் என்றாள்.
இவனும் கம்யூனிச சிந்தனை உள்ளவன் என்பதால் எவருடன் வேண்டுமானாலும் பாவம் என அமர்ந்து கொண்டு உதவிகளும் செய்வான் எனப்தால் அது ஒரு வித்தியாசமாகத் தெரியவில்லை.
ஏற்கெனவே மூக்கில் சிலேட் பெனிசிலை போட்டுக் கொண்டு தூக்கி ஓடி மருத்துவமனை சென்று எடுத்த வந்த கதையும் பள்ளியில் விளையாடி ஸ்டீல் சேர் டேபுள்மேல் விழுந்து இடது கண் புருவத்தில் வெட்டப்பட்டு விழி திறந்தது போன்ற ஒரு வெட்டு நடந்து தையல் போட்டது அது சற்றுத் தவறி பட்டிருந்தாலும் கண் போயிருக்கலாம் சற்றுத் தள்ளிப் பட்டிருந்தாலும் பொறியில் பட்டு உயிருக்கே ஆபத்தாக இருந்திருக்கலாம் என்பதாலும் அவன் மேல் கவனமாக இருந்தான்.
இதைப்பற்றி மற்ற நண்பர்களிடம் பகிர்ந்து கொண்ட போது அட அதை உடனே காவல் நிலையம் சென்றிருந்தால் பிடித்திருக்கலாமே அவள் குரங்கு சாவடியில் இறங்கிய அந்தக் கருங்குண்டிதான் எடுத்திருக்கிறாள்.
அந்த பையனை சேலைக்கடியில் விட்டு கூடையில் வைத்திருந்த கைப்பையில் இருந்து பணத்தையும் அரை ஞாணையும் எடுக்க வைத்திருக்கிறாள் என்று தெரிந்து கொண்டான்.
வீட்டுக்கு வந்த பிறகு அவனை தலைக்கு குளிக்கச் சொல்லி மனைவி அறிவுறுத்த அவன் சொட்டை விழுந்து கொண்டிருந்த அவன் தலையில் ஒரு கறுப்பு பொட்டு சுமார் ஒரு சிறு வட்டமாய் பொட்டாக வைக்கப்பட்டிருந்தது மையில்.
அதன் பின் அதே சேலத்தில் சொற்ப பணத்துடன் ஒரு ஜர்னலிஸ்ட் அடையாள அட்டையுடன் டவுண் பஸ்ஸில் பாக்கெட் அடிக்கப்பட்டதும் அதன் பின் புத்தகம் போடும் முயற்சியின்போது சேலம் பால் மார்க்கெட்டில் இறங்கி செவ்வாய்ப் பேட்டை பிரஸ் பைன்டிங் பணிகளுக்கு சென்ற போது புத்தகம் வைத்திருந்த ஏ.வீ.
ஆரில் கொடுத்த லெதர் பை அடியில் பிளேடால் கிழிக்கப்பட்டு உள்ளே கையை விட்டு தேடப்பட்டிருந்ததும் அட சொல்லி இருந்தால் நானே எழுதி இருக்கும் ஒரு புத்தகத்தை கையில் கொடுத்திருப்பேனே என்றும் அதன் பின் அவனும் அவரது நண்பரும் பிரஸ்.
பைண்டிங் நபருக்கு கொடுக்க வேண்டிய சில ஆயிரங்களை வைத்துக் கொண்டு சத்திரம் ரெயில்வே கிராஸ் செய்து இரவு நேரத்தில் செவ்வாய்ப் பேட்டைக்கு போகாமல் பணம் பெற வேண்டியவரையே போன் செய்து வந்து வாங்கிக் கொள்ளுங்கள் நாங்கள் இங்கிருக்கிறோம் என அழைக்க அவரும் வராமல் இவர்களும் செல்லாமல் மற்றொரு நாள் கொடுத்துக் கொள்ளலாம் என திரும்பியதும் படச் சுருளாக ஓடின.
சேலம் நாலு ரோடு செவ்வாய்ப் பேட்டை லீ பஜார் சத்திரம் ரெயில்வே லைன் போன்ற இடங்களில் எப்போதுமே இது போன்ற நிகழ்வுகள் நடப்பதுண்டு இதெல்லாம் காவல் துறைக்கும் தெரியும் என்ற செய்திகளும் பரிமாறப்பட்டன இதே போல மளிகைக் கடை ஜீவா தமது பங்குக்கு ஒரு பணம் பறிப் போன கதையை சொன்னான்.
ஆனால் இந்த கருப்பு மை சுடுகாடு மண்டையோட்டு மை நள்ளிரவு பூஜைகள் வசிய மை போன்றவை பற்றி எல்லாம் பில்லி சூனியம் மந்திரம் மாந்திரீகம் போன்றவை எல்லாம் அறிவியலுக்கு எட்டாமல் இருந்தபோதும் கேரளாவில் குட்டிச் சாத்தான் மாந்திரிகம் மந்திரம் எல்லாம் பகவதி அம்மன் எல்லாம் இப்படி அப்படி இருக்கிறதாக சொல்லப்படுகிறதே என்றாலும் தெளிவில்லை.
ஆனாலும் நகையை தாமாக கழட்டிக் கொடுத்த பெண்கள் எல்லாம் இருக்கிறார்கள் கொண்டு போனவற்றை எல்லாம் இழந்து விட்டு சுய நினைவே இன்றி வேறெங்கோ சென்றபடி இருப்பார் எல்லாம் உண்மையாகவே இருக்கிறார்கள்.
மனித அறிவுக்கு எட்டாத இப்படிப்பட்ட புதிர்கள் இன்னும் எழுதப் படிக்கத் தெரியாத மனிதர்களால் எழுதப் படித்த மனிதர்களிடை மேல் கூட பிரயோகம் செய்தபடி...இதன் தொடர்ச்சியாக அரசியல் தொழில் வியாபாரம் ஏன் காதலைக் கூட பிரிக்கவும் சேர்க்கவும் இந்த வசியக் கலை உதவுவதாகவும் செய்திகள் இருக்கின்றன நம்பவே முடியவில்லை என்ற போதும் அவரவர்க்கு நடந்தபோது நம்பியே ஆக வேண்டிய நிலையில் உண்மையாகவே நடந்திருப்பதால்.
ஏன் இங்கிலாந்தில் சந்திராசாமி தாட்சருக்கு செய்த கதை எல்லாம் கூட நமது சுய வரலாறில் எழுதப்பட்ட சான்றுகளை ஒரு வெளி நாட்டு தூதராயிருந்தார் எழுதி இருக்கிறாரே... நீண்ட நாள் கழித்து குடும்பத்தின் அனைவரும் சேர்ந்திருந்து பார்க்க வேண்டிய படமாக அதிதியாக அருவி... அருவியாக அதிதி எப்படிப் பாராட்டினாலும் தகுதியுடைய ஒரு படம் தமிழ் பட உலகுக்கு கிடைத்திருக்கிறது .
ஜோக்கர் சகுனி கஷ்மோரா ஆகிய படங்களைத் தயாரித்த அதே பட நிறுவனமான ட்ரீம் வாரியர் பிக்சர்ஸ் தயரிப்பில் அருண் பிரபு புருசோத்தமன் என்ற இரண்டு நபர்கள் இயக்கி வெளி வந்திருக்கும் படம்.
ஊடகம் அரசியல் சினிமா தொலைகாட்சித் தொடர்கள் அரசு காவல்துறை தம் பிள்ளைகளையே நம்பாத பெற்றோர் கிராம வாழ்க்கையிலிருந்து நகர வாழ்க்கைக்கு புலம் பெயர்தலால் கிடைக்கும் பரிசு இப்படி ஒன்றைக் கூட விட்டு வைக்காமல் இரசிக்கும்படியாக காட்சிக்கு காட்சி பாராட்டும்படியாக நன்றாக பார்வைக்கு வந்திருக்கும் படம்.
இதில் நடித்துள்ள நபர்கள் யாருமே பெரிய ஆட்கள் ரஜினி கமல் எல்லாம் கிடையாது ஆனால் இதுவரை அவர்கள் எல்லாம் கூட தொடாத பிரதேசத்தை தொட்டுச் சொல்லி இருக்கும் படம் .
வாழ்க்கையில் இறப்பு எப்போது என்ற பயம் இருக்கும்போது அனைவர்க்கும் நன்மை செய்யவே தோன்றும் அந்த பயம் இருந்தால் நாம் எவருமே தவறு செய்ய மாட்டோம் என்பதில் இரகசிய நீரோட்டமாக இழையோடவிட்டு எய்ட்ஸ் நோய் பற்றி எடுத்துச் சொல்லி திருநங்கை பாத்திரத்தை எல்லா திருநங்கை வர்க்கமுமே பெருமப்படும் வண்ணம் அழகுபடுத்தி அவரே எய்ட்ஸ் வந்த அருவியை அருவருக்காமல் உடன் வரும் தோழியாக கடைசி வரை நிற்கிறார் என்று காட்டி ஒரு தொலைக்காட்சி நிறுவனத்தில் என்ன என்ன வெட்டி பந்தா இருக்கும் என்று தெள்ளத்தெளிவாகச் சொல்லி அதில் காட்சியை தொகுப்பவராக நடத்துபவராக இலட்சுமி கோபால் சாமியையும் தொடர் இயக்குனராக கவிதா பாரதியையும் உதவி இயக்குனராக அவருக்கு ஒரு உதவியாளராக இப்படி பல அடுக்குகள் கொண்ட நிலையை நன்கு விளக்கி சொல்லி இன்டஸ்ட்ரியின்ன் காலில் விழும் கலாச்சாரத்தை சாடி அந்தக் காட்சிகள் எப்படி உள்ளிருந்தே கட்டுப்படுத்தப்படுகின்றன என்பதை எல்லாம் சொல்லி...இது பற்றி கவண் மற்றும் ஊமை விழிகள் ஆரம்பித்து பல படங்களில் ஒன்றில் ஜீவா கூட நடித்திருந்தாரே அது போல பல படங்களில் சொல்லப்பட்டிருந்தாலும் இவ்வளவு நேர்த்தியாக அவர்களை எல்லாம் விட தேர்ந்த மனிதர்கள் வெளியில் இருக்கிறார்கள் வாய்ப்பின்றி என்பதை அழகாக அதிதி பாலன் என்னும் அருவி உணர்த்துகிறார்.
சாதரணமாக ஆனந்த யாழை மீட்டுகிறாள் என அப்பா மகள் கதை சொல்லப்போகிறார்களோ என்று நினைத்து மீள்வதற்குள் அருவி வயதுக்கு வந்து பெரியவளாகிகாதல் இல்லாமலே போய் அதன் பிறகு கதை போகிறது பயணம் உச்சத்திற்கு உச்சி சிகரத்துக்கு என்னதான் இருந்தாலும் பெற்ற பிள்ளைகளையெ நம்ப முடியாத பெற்றோர்க்கும் இது தரும் பாடமும்.. வாழ்க்கை எப்படி எல்லாம் திசை மாறுகிறது ஒரு மருத்துவ அலட்சியத்தால் எவரோ செய்யும் ஒரு பிழை எப்படி சமூகத்தை ஆட்டி கலக்கு கலக்குகிறது அதை நன்றாக உணரும்படி செய்திருக்கிறார்கள்.
சங்கர் மணி ரத்னம் போன்றோர் இன்னும் பிரம்மாண்டம் என்று சொல்லி மகக்ளை ஏமாற்றும் நிலை விட்டு இது போன்ற நல்ல நேர்மறையான படங்கள் நோக்கி திரும்பிப் பார்க்கலாம்... அருமையான திரைக்கதை கூர்மையான வசனம் நல்ல காட்சி அமைப்பு ஆக்சன் என கவிதா பாரதி சொல்லிய மறு குரலாக ரோலிங் சார் என்ற குரல் நகைச்சுவையுடன் இப்போது கூட ரீங்காரம் செய்வதை கேட்க முடிகிறது...இந்தப் படத்தை ஒரு முறை மட்டுமல்ல இரண்டாவதும் சினிமாத்தியேட்டரில் அமர்ந்து பார்த்து பாராட்டி அழத் தோன்றுகிறது.
நிறைய இடங்களில் காட்சி அமைப்புகளும் வசனங்களும் மஞ்சப்பையில் செருப்பை போட்டு அடிப்பார்கள் என்று கேள்விப்பட்டிருக்கிறீர்களா அது போல சமூகத்தை அதன் அவலத்தை முட்டாள் தனத்தை அடித்து நொறுக்கி விடுகிறது... அதிதி பாலன் உருக்கி விடுகிறார்.
யார் சொன்னாலும் ஏன் என்று கேட்க வேண்டும் அனைவருடனும் அன்பாய் இருக்க வேண்டும் என நீங்கள் தாம் சொன்னீர்களே அப்பா எனக் கேட்கிறாய் படத்தின் கரு இதுதான்...அருவி உயரே இருந்து கொட்டுகிறது ஆர்ப்பரிக்க சுழித்து ஓடுகிறது... கமல் பெற்றால் தான் பிள்ளையா என்ற பண்பலைக் குரலை விட எய்ட்ஸ் நோயாளிகளுக்கு இந்தப் படம் ஒரு வரம்.
எப்போதுமே குடி மதுக்குடி வரும் படங்களை நான் சாடுவது வழக்கம் இதிலும் பீர் வைன் எனக் குடிப்பது போல காட்சிகள் வருகின்றன ஆனால் சாகப்போகிற நாள் நெருங்குகிற நபர் குடித்தால் கூட தவறில்லை அதை பெரிதாக விமர்சிக்க ஒன்றுமில்லை என நினைக்கிறேன்.
அவரின் வளர்ப்புத் தந்தை அண்ணாமலை என்பதாலும் அந்த ஊர் தி.மு.க அ.தி.மு.கவுக்கு பெரும் பற்றுடன் அறிஞர் அண்ணா அங்கு வந்து தங்கி சென்ற பெருமை பெற்றதாலும் அந்த ஹோட்டலுக்கு அண்ணா ஓட்டல் என்றே பேர் வைத்தார்.
மிகவும் பிரசித்த சிவத்தலமான கைலாய நாதர் ஆலயம் அங்குதான் உள்ளது .தாரமங்களம் என்பது அந்த ஊரின் பேர்.அங்குள்ள மக்களுக்கு காலையில் தேநீர் அருந்த வில்லை எனில் நாள் விடிந்ததாகவே இருக்காது.
அதில் உள்ள யாழி வாயில் கல் சுழலும் கல்லாலான விதானத்தின் உச்சியில் இருக்கும் ஆகயத் தாமரை ரதி மன்மதன் சிலை ஆயிரம் லிங்கேஸ்வரர் மாபெரும் வரவேற்கும் கல்லால் ஆன இரண்டு யானைகள் சூரியனின் கதி தை மாதத்தில் சிவலிங்கத்தின் மேல் விழும் ஒளிக் கீற்று மூலஸ்தானம் இப்படி சொல்லிக்கொண்டே போகலாம் அதல்லாமல் ஒரு எண் கோண வடிவ குளமும் அந்த ஊரின் பிரபலமான இடம்...அது மட்டுமல்லாமல் மற்றும் ஒரு காய்கறி மார்க்கெட் அருகே உள்ள அந்தக் காலத்தில் அனைவரும் காலைக்கடன் முடித்து விட்டு வந்து கால் அலம்பிச் செல்லும் இடமாக குளமாக இருந்த அந்தக் குளம் கூட மிகுந்த கற் சிலை வேலைப்பாடாகவே அமைந்திருந்தது.
அன்றைய சிற்பிகள் எல்லாம் எந்தக் கோவில் வேலைக்கு சென்றாலும் தாரமங்கலம் தாடிக்கொம்பு வேலை தவிர மற்ற எந்த சிறப்பான சிற்ப வேலைகளும் செய்து தரப்படும் என்ற ஒப்பந்தம் இட்டுத்தான் கோவில் திருப்பணிகளை ஆரம்பிப்பார்களாம்.
அப்படிப்பட்ட ஊர் ஆனால் இங்கு நமது கதாநாயகர் பற்றி சொல்ல வந்து விட்டு ஊர் புராணம் பாட ஆரம்பித்து விட்டால் அது நல்லா இருக்காது அல்லவா?
டீ போடும் மேஜை முன்னால் இருக்கும் அதற்கும் பின்னால் மற்றும் இரு டேபுள்கள் அதன் மேல் காலையில் இடப்படும் வடை தயிர் வடை போன்றவையும் பட்டானி சுண்டல் ஆகியவையும் இடம் பெற்றிருக்கும்.
திடீர் திடீர் என டீ மாஸ்டர் வர மாட்டான் உடனே இவரே சைக்கிள் எடுத்துக் கொண்டு போய் அவன் இருககானா வருவானா வரமாட்டான என்று பார்த்துவிட்டு வந்து டீ போட ஆரம்பித்து விடுவார்.
அந்த சரக்கு மாஸ்டர் நாயர் கூட திடீர் திடீர் என லீவு எடுத்துக் கொள்வார் அப்போதெல்லாம் இவரது துணைவி மல்லிகையே கமலா போன்ற பெண்களின் உதவியோடு சமைத்தும் முன்னால் உள்ள சப்ளையர் மாஸ்டர்கள் உதவியுடன் சாப்பாடு டிபன் எல்லாம் தயார் செய்து கொடுத்து விடுவார்.
ஆனியன் முட்டை ரோஸ்ட் ரோஸ்ட் தோசை இட்லி ஆம்லெட் எல்லாமே பறக்கும் நிற்காது... அந்த ஊரில் உயர் நிலைப்பள்ளி அங்கு நடக்கும் என்.சி.சி.
ஊரில் எந்த விஷேசம் நடந்தாலும் எந்தக்கட்சிக்காரர் வந்தாலும் முகம் கோணாமல் நன்கொடை கொடுப்பதும் வேலை செய்வார்க்கு கொடுத்து விடுவதும் இவரது நற்பண்புகள்....என்னங்க இப்படி என இவரது மனைவி தடுத்தாலும் அப்பதான் வேலை செய்ய வருவாங்க அதற்கெல்லாம் தயங்கவே கூடாது என்பார்.
ஆர்டர் கொடுத்து வந்து விட்டால் மூட்டை மூட்டையாக அப்போதெல்லாம் மாட்டு வண்டியில் வந்து இறங்கும் அதன் பின் கொஞ்ச காலத்தில் மாட்டு வண்டிப் பழக்கம் குறைந்து லாரிகள் அந்த வேலையை செய்ய ஆரம்பித்தன.
இப்படி சென்று கொண்டு இருக்கும் காலத்தில் ஒரு நாள் ரூபாய் தொண்ணூறு ஆயிரத்துடன் சரக்கு எடுக்க லிங்கன் வண்டியில் சேலம் சென்றவர் மறுபடியும் வீடு கடைக்குத் திரும்பவேயில்லை...காரணம் எவருக்கும் தெரியவுமில்லை.
நாட்களும் நேரமும் செல்வது பெரும்பாடாக இருந்தாலும் மல்லிகை கடை நடத்துவதை மட்டும் விடாமல் பள்ளிகளுக்கு பிள்ளையை அனுப்புவதும் இடைப் படாமல் தமது தம்பிகளை அழைத்து பிரச்சனையை அணுகச் சொல்ல முதலில் காவல் நிலையத்துக்கு புகார் அளிக்கப்பட்டது அதன் பின் தினசரிகளில் படம் கொடுக்கப்பட்டு பிரசுரிக்கப்பட்டது.
ஒரு நாள் சென்னைத் தொலைக்காட்சியில் தூர்தர்ஷனில் அவரது படத்தை வெளியிட்டு காணாதார் பற்றிய அறிவிப்பு வெளியிடப்பட்ட அந்த நேரத்தில் எங்கோ சென்றிருந்த அவர் தாமாகவே வீடு வந்து சேர்ந்து அந்த விளம்பரத்தைப் பார்த்து சிரித்துக் கொண்டிருந்தார்.
இடையில் ஏற்பட்டது என்ன என்பது தெரியவில்லை என்றும் அவருக்கு சுய நினைவு வந்தபோது அவர் டில்லி அருகே ரெயிலில் சென்று கொண்டிருந்ததாகவும் அதன் பின் எல்லாம் சுய நினைவு வர அங்கிருந்து மிலிட்டரிக்காரர் என்பதாலும் மொழிப்பிரச்சனை இல்லை என்பதாலும் சுலபமாக வீடு திரும்பி விட்டார் என்றும் அவர் சொன்னார்.
இடையில் சேலம் காவல் நிலையம் நாலு ரோடு அன்டர் கிரவுண்ட் வோர்ல்ட் பிக் பாக்கெட் நபர்கள் கூட்டம் அனைவரிடமும் தொடர்பு கொண்டு இவரைப்பற்றி அலசி அலசிப் பார்த்தும் இவரைப்பற்றி துப்பு ஏதுமே கிடைக்காமல் போயிருந்தது.
பக்கத்தில் உள்ள பூக்கடைக்காரர்கள் சைக்கிள் கடைக்காரர்கள் எல்லாம் கூட இவரது மைத்துனர் பேரரசுவின் யமஹா பைக் ஓய்வில்லாமல் அலைந்தது பற்றி மலைத்துப் போனார்கள்.
ஆனால் அவரது போட்டிக் கடைக்காரர் எல்லாம் மனதுள் மகிழ்ந்தாலும் மிலிட்டரிக்காரர் பற்றி நல்ல எண்ணமே வைத்திருந்ததால் வருத்தப்படுவதாகவே காணப்பட்டார்கள்.
ஆனால் அந்தக் கட்டத்தை மிகவும் துணிச்சலுடன் சமாளித்த அவரது துணைவியார் மல்லிகையை எவருமே பாராட்ட அவர் இடம் கொடுக்கவில்லை என்றாலும் ஆண்கள் பலமிழக்கும்போது குடும்பத்தை பலத்துடன் கட்டிக் காக்க வேண்டியவர்கள் பெண்கள்தாம் என்பதை ஒரு வீரமங்கையாக தைரியத்துடன் அந்தப் பெண் கையாண்டிருக்கிறார் அந்த ஒரு ஆபத்தான கட்டத்தை.
சில நினைவுகள் மறக்க முடியாதவை எப்போது நினைத்தாலும் உயிர்ப்போடு இருப்பவை இதயத்தைத் தொடுபவை என்கிறார் அமெரிக்காவின் பிரபல பிசினஸ்மேன் ஜோசப் பி வ்ரித்லின் .
இதனிடையே ஆளும் எடப்பாடி அணியினர் குறைகளை சொல்ல ஒரு புதிய ஏற்பாடாக தொலைபேசி எண்ணையும் ஒரு வெப்சைட்டையும் ஆர்கேநகர் என்ற பேரில் ஏற்படுத்தி உள்ளனர்.
அது மட்டுமல்லாமல் உயிரிழந்த மீனவர் குடும்பத்துக்கு இருபது இலட்சம் வாரிக் கொடுப்பதும் இராஜஸ்தானில் கொல்லப்பட்ட எ.ஸ்.ஐக்கு கோடிக்கணக்கில் நிவாரணமும் மீனவர் குடும்பத்துக்கு வீட்டுக்கொருவர்க்கு அரசுப் பணி என்றும் வாரி வழங்குவது ஆர்.
இந்தக் கருத்துக் கணிப்பு தவறாக இருந்து தி.மு.கவே கூட வெற்றி வாகை சூடலாம் என்றாலும் அப்போதும் எடப்பாடி அரசுக்கு அது அதிர்வேட்டுதான்.
பேசாமல் யாருக்கும் இன்றி இந்த முறையும் பணம் பட்டுவடாவை கண்காணிக்க முடியவில்லை என எக்கச் சக்கமாக புழங்குவதைக் காரணம் காட்டி தேர்தலை நிறுத்தி வீடுவது எடப்பாடி அணியினர்க்கும் பாரதிய ஜந்தா கட்சியினர்க்கும் நல்ல முடிவாயிருக்கும்.
ஆனால் எல்லாக் கட்சியினருமே வாக்குக்கு பெரும்பணத்தை வாரி இறைத்து வருகின்றனர் என்பது அனைவர்க்கும் தெரியும் தேர்தல் ஆணையத்துக்கே தெரியும்.